11 കുടുംബങ്ങള്ക്ക് തല ചായ്ക്കാനൊരിടം സമ്മാനിച്ച് സേവാഭാരതി എരുമപ്പെട്ടി: ഭൂരഹിതരായ 11 കുടുംബങ്ങള്ക്ക് വേലൂര് സേവാഭരതിയുടെ നേതൃത്വത്തില് തല ചായ്ക്കാനൊരിടം പദ്ധതിപ്രകാരം റജിസ്റ്റര് ചെയ്ത ആധാരങ്ങള് കൈമാറി. സുരേഷ് ഗോപി എം.പി ചടങ്ങ് ഉദ്ഘാടനം ചെയ്തു. ഭൂസംരക്ഷണ സമിതിയുടെ ആഹ്വാനം എറ്റെടുത്ത് പഴവുര് കണ്ണമ്ബാറ താഴത്തേതില് മീത്തില് ഗണേശന് നമ്ബ്യാരും ഭാര്യ ഷൈലജയും ചേര്ന്ന് 50 സെന്റ് ഭൂമിയാണ് ഇതിനായി നല്കിയത്. വിധവകളും അംഗപരിമിതരും അനാഥരുമുള്പ്പെടുന്ന നിര്ദ്ധനരായ 11 കുടുംബങ്ങളെയാണ് ഇതിനായി തിരഞ്ഞെടുത്തത്. വേലൂര് സേവാഭാരതി പ്രസിഡന്റ് വിനോദ് എം. നായര് അദ്ധ്യക്ഷനായി. രാഷ്ട്രീയ സ്വയംസേവക് തൃശൂര് വിഭാഗ് കെ.എസ് പത്മനാഭനും സേവാഭാരതി സെക്രട്ടറി സുരേഷും ചേര്ന്ന് സുരേഷ് ഗോപിയെ ആദരിച്ചു. ഭൂ അവകാശ സംരക്ഷണ സമിതിയംഗം രാമനുണ്ണി, രാജേഷ് ചമ്മൂര് സന്നിഹിതരായി.